Jan Eirik Thoresen

Jan Eirik Koen Thoresen (1952-2025)Jan Eirik Koen Thoresen - dødsannonse - i Aftenposten/Adresseavisa 17. sept. 2025 var en norsk lege, kirurg og helseforetaksleder. 

Han begynte sin kirurgiske karriere i Harstad etter turnustjeneste og vendte deretter tilbake til Trondheim og ble utdannet gastroenterologisk kirurg. Thoresen ble en foregangsmann innen flere kirurgiske metoder og var blant annet med på å etablere kikkhullskirurgitilbudet ved St. Olavs hospital.Jan Frich, Tom Christian Martinsen Paul Hellandsvik, Stig. A. Slørdahl og Cathrine M. Lofthus: Jan Erik Koen Thoresen til minne - Tidsskrift for Den norske legeforening 29. sept. 2025 og Aftenposten 6. okt. 2025  

Han hadde også mastergrad i helseadministrasjon fra Universitetet i Oslo (UiO) og hadde flere lederroller og direktørstillinger innen helsevesenet. I 1999 tiltrådte han som medisinsk sjef for det nye St. Olavs hospital i Trondheim. Ved helsereformens start i 2002 ble han rekruttert som fagdirektør i Helse Midt-Norge RHF og som viseadministrerende direktør fra 2005. I denne perioden var han konstituert administrerende direktør både ved St. Olavs hospital og Helse Nord-Trøndelag. Han var administrerende direktør ved Helse Midt-Norge 2007-2008.Ronald Mårvik, Jon-Erik Grønbech. Gjermund Johnsen og Brynjulf Ystgaard: Jan Eirik Koen Thoresen (1952-2025) - Tidsskrift for Den norske legeforening 29. sept. 2025 og Aftenposten 25. sept. 2025«Jan Eirik Thoresen blir ny adm.dir.», Tidens Krav 25. mai 2007 

Thoresen var viseadministrerende direktør ved Oslo universitetssykehus 2009-2011 derav i to perioder konstituert som adminstrerende direktør. 
Han vendte deretter tilbake til Helse Midt-Norge, hvor han i siste periode av sin yrkeskarriere var direktør for eierstyring.

Referanser

Kategori:Fødsler i 1952
Kategori:Dødsfall i 2025
Kategori:Norske kirurger
Kategori:Personer tilknyttet Oslo universitetssykehus
Kategori:Personer fra Trondheim kommune